Eesti Maksu- ja Tolliametis on igal inimesel võimalik seada keeld kõikidest hasartmängukorraldajatest eemale hoidmiseks. Ainus valdkond, millele piirangut seada ei ole võimalik, on kiirloterii. EMTA piirangu saab seada ajavahemikuks 6-36 kuud ning seda saab teha vaid isik iseenda jaoks, kolmandad osapooled selleks õigust ei oma. Piirangu saab seada kas e-maksuametis, mängukohtades (nt kasiinodes) või Maksu- ja Tolliameti teenindusbüroos. Selle piirangu endale seadnud isikul ei ole lubatud piirangu perioodi jooksul siseneda ühtegi mängukohta füüsiliselt ega ka avada/kasutada ühtegi veebikeskkonas olevat hasartmängukontot.